След освобождението си от 1904 до 1908 година преподава в Търново. След Младотурската революция в 1908 година се връща в Османската империя и става деец на Съюза на българските конституционни клубове и е избран за делегат на неговия Учредителен конгрес от Солун. В 1908-1909 година за трети път работи в Солунската мъжка гимназия, а след това в 1909 - 1910 е директор на Битолската българска класическа гимназия.